Diari Oficial de la Generalitat Valenciana


Sumari del DOGV 4609, del 16-10-2003 (2003/10793)

Notificació per edicte, expedient sancionador 288/03 SAN, contra la mercantil Clínica Fleynu, SL, de València.
--------------------------------------------------------------------------------------------------------------

### Dades del document

Número de DOGV
:   4609

Data del DOGV
:   16-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10903


Organisme emissor
:   Conselleria de Territori i Habitatge

Tipus de document
:   Anunci

Notificació per edicte, expedient sancionador 288/03 SAN, contra la mercantil Clínica Fleynu, SL, de València. [2003/10287]
  
De conformitat amb allò que ha acordat aquesta sotssecretaria i a l'empara del que disposa l'article 59.5 de la Llei 30/92, de Règim Jurídic de les Administracions Públiques i del Procediment Administratiu Comú; mitjançant el present edicte 288/03 SAN, es notifica a la mercantil Clínica Fleynu, SL, amb últim domicili conegut al carrer Colom, núm. 7, porta 16, de València, l'acord d'iniciació de data 29 de juliol del 2003, dictat en l'expedient sancionador, que s'està tramitant en la Unitat d'Inspecció del Territori.
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el Reglament de procediment per a l'exercici de la potestat sancionadora.
  
Vist l'informe denúncia núm. 206/03 formulat per la Comandància de la Guàrdia Civil de València, en base a la visita d'inspecció efectuada pel Servei de Protecció de la Naturalesa (Patrulla de València), s'ha pogut comprovar la realització dels fets següents:
  
1. Que en data 23 de maig de 2003 es va visitar la Clínica Fleynu, SL, sítia en el carrer de Colom núm. 7, porta 16 de València, la qual no es troba inscrita en el Registre d'Establiments, Centres i Serveis Sanitaris i Veterinaris de la Comunitat Valenciana, segons el que estableix l'article 2n de l'Ordre de 12 de març de 1998, de la Conselleria de Medi Ambient.
  
2. Així mateix, no té:
  
a) El Llibre Oficial de Control de l'origen dels residus, la quantitat, la destinació, els mètodes i els llocs de tractament d'aquestes, com també les dates de generació i cessió.
  
b) Els documents de control i seguiment dels lliuraments dels residus sanitaris del grup III a un gestor autoritzat.
  
c) L'informe anual presentat davant de la Conselleria de Medi Ambient, de la quantitat de residus sanitaris gestionats, la naturalesa d'aquests i la destinació final.
  
Amb tot això infringeix l'article 18, apartats 1r i 3r del Decret 240/1994, de 22 de novembre, del Govern Valencià, pel qual s'aprova el Reglament Regulador de la Gestió dels Residus Sanitaris.
  
Els fets referits poden constituir dues infraccions tipificades de la manera següent: pels fets indicats en l'apartat primer, una infracció lleu de l'article 73.5 a) de la Llei 10/2000, de 12 de desembre, de Residus de la Comunitat Valenciana, en relació amb l'article 2 de l'Ordre de 12 de març de 1998, de la Conselleria de Medi Ambient.
  
Pels fets narrats en l'apartat segon, una infracció greu prevista en l'article 73.4 c) de la Llei 10/2000, de 12 de desembre, de Residus de la Comunitat Valenciana, en relació amb l'article 18 apartat 1r i 3r del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris.
  
Les sancions vénen determinades en l'art. 75.2.c) de la lleis esmentada, el qual estableix:
  
Les infraccions previstes en aquesta llei podran donar lloc a la imposició de totes o d'algunes de les sancions següents:
  
- Les faltes lleus se sancionaran amb la imposició d'una multa de fins a 601,01 euros, excepte en els residus perillosos, que serà de fins a 6.010,12 euros.
  
En el present supòsit la sanció seria de 3.000 e (tres mil euros), pels fets narrats en l'apartat primer i qualificats com una infracció lleu.
  
- Les faltes greus se sancionaran amb la imposició d'una multa de 601,02 a 30.050,61 euros, excepte en els residus perillosos, que serà des de 6.010,13 fins a 300.506,05 euros.
  
- Revocació de l'autorització o suspensió d'aquesta per un temps de fins a un any, en els supòsits d'infracció tipificades en les lletres a), d), e) i f) de l'article 73.4
  
- Inhabilitació per a l'exercici de qualsevol de les activitats previstes en la presenta llei per un període de temps de fins a un any.
  
En el present supòsit la sanció seria 12.000 e (dotze mil euros) pels fets narrats en l'apartat segon i qualificats com una infracció greu.
  
Pel que la suma de les dues sancions ascendeix a un total de 15.000 e (quinze mil euros).
  
Vist que, amb independència de la sanció que corresponga l'infractor està obligat a reparar el dany causat adoptant les mesures necessàries per a restablir l'equilibri ambiental.
  
Tot això sense perjudici del que resulte de la instrucció, sent òrgan competent per a la resolució del present expedient el conseller de Territori i Habitatge, per raó del que disposa l'article 80.1 b) de la Llei 10/2000, de 12 de desembre, de Residus de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
S'acorda:
  
La incoació del corresponent expedient sancionador contra la Clínica Fleynu, SL per presumptes infraccions dels articles 73.5 a) i 73.4 c) de la Llei 10/2000, de 12 de desembre, de Residus de la Comunitat Valenciana, i se li comunica que d'acord amb el que disposa l'article 8.1 del Reial Decret 1.398/1993, pot reconéixer voluntàriament la seua responsabilitat, i en aquest cas es resoldrà el procediment amb la imposició de la sanció que corresponga.
  
Així mateix s'acorda nomenar instructora i secretària de l'expedient sancionador, la senyora Amparo Renau Almela i la senyora Susana Carrasco Marí, respectivament, a les quals es notificarà en forma adequada aquest nomenament, com també a les persones inculpades, de conformitat amb el que estableixen l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i l'article 13.2 del Reial Decret 1.398/1993 perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/1992.
  
Per raó del que estableix l'article 16.1 del Reial Decret 1.398/1993, es concedeix un termini de quinze dies comptadors a partir de l'endemà de la notificació del present acord perquè aporte totes les al·legacions, els documents o les informacions que estime convenients, i se li comunica que si no hi efectua cap al·legació sobre el contingut de la iniciació del procediment en aquest dit termini, el present acord podrà ser considerat proposta de resolució amb l'efecte previst en els articles 18 i 19 del Reial Decret 1.398/1993.
  
De conformitat amb el que disposa l'article 42, apartat 4, de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'apartat 6 de l'article 20 del Reial Decret 1.398/1993, de 4 d'agost, pel qual s'aprova el reglament per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut el citat termini sense haver-se dictat i notificat aquest es produirà la caducitat del procediment, d'acord amb el que disposa l'apartat 2 de l'article 44 de la Llei de Règim Jurídic.
  
I perquè valga de notificació a l'interessat mencionat anteriorment, s'expedeix el present edicte.